OzLabs/hebrew-wiki-articles huggingface dataset:
ז'וזפ מריה ברתומאו

ז'וזפ מריה ברתומאו פלורטה (בספרדית: Josep Maria Bartomeu Floreta) הוא יזם ספרדי שכיהן בעבר כנשיא מועדון הכדורגל ברצלונה. הוא החל את כהונתו כנשיא בשנת 2014, לאחר התפטרותו של סנדרו רוסיי, והחזיק בתפקיד עד התפטרותו בשנת 2020.<ref></ref> הוא הוחלף על ידי הנשיא הזמני קרלוס טוסקטס,<ref name="the Guardian 2020"></ref> ולאחר מכן על ידי הזוכה בבחירות ז'ואן לאפורטה.<ref></ref>

== קריירה ==
כשותף ומנכ"ל החברות ADELTE ו-EFS, ברתומאו כיהן במועצת המנהלים של ברצלונה בתקופת הנשיאות של ז'ואן לאפורטה (כראש מחלקת הכדורסל) יחד עם סנדרו רוסיי, שהתפטר עקב חילוקי דעות עם הנשיא. לאחר מכן כיהן כסגן נשיא ברצלונה של רוסיי מיולי 2010 עד ינואר 2014 לאחר שזכו בבחירות עם 61.35% מקולות חברי המועדון. לאחר התפטרותו של סנדרו רוסיי ב-23 בינואר 2014, בשל מה שמכונה "תיק ניימאר", נבחר ברתומאו, בעקבות חוקת המועדון, לנשיא ברצלונה הארבעים כדי להשלים את כהונתו של רוסיי.

ב-27 באוקטובר 2020 הודיע ברתומאו על התפטרותו, יחד עם כל מועצת המנהלים.<ref></ref>

== טענות להונאת מס ==
ברתומאו נחקר בפרשה של הונאת מס לכאורה על החתמתו של החלוץ ניימאר, יחד עם הנשיא לשעבר סנדרו רוסיי. הוא היה אמור לעמוד לדין לאחר שערעורו נדחה.<ref></ref><ref></ref> לאחר ערעור נוסף, דווח כי ברתומאו לא יעמוד למשפט על ההאשמות; רוסיי וברצלונה זוכו גם כן.<ref name="Goal.com 2016"></ref> המחקר היסודי במשרדי קאמפ נואו ביום שני בבוקר, שבוצע על ידי משטרת קטלוניה, הוביל למעצרו של ברתומאו, לצד המנכ"ל של המועדון, אוסקר גראו, היועץ לשעבר לנשיאות ז'אומי מספרר, וראש הייעוץ המשפטי רומן גומז פונטי.<ref></ref>

== ביקורות ==
במרץ 2021, הוא נחקר על ידי המשטרה הקטלאנית, עקב מסע השמצה לכאורה של ברצלונה שכונה בארסה גייט, שבו הוא שכר את חברת I3 Ventures כדי לשפר את תדמית המועדון ברשתות החברתיות והואשם בפתיחת מסע הכפשה נגד כמה מכוכבי הקבוצה.<ref></ref>

== תארים בהם זכה המועדון בתקופת נשיאותו ==
=== כדורגל ===
גברים:
* לה ליגה:
** , , , 
* גביע המלך:
** 2014/15, 2015/16, 2016/17, 2017/18
* הסופר קאפ:
** 2016, 2018
* ליגת האלופות:
** 
* הסופר קאפ האירופי:
** 2015
* גביע העולם למועדונים:
** 2015

נשים:
* פרימיירה דיויסיון:
** 2013/14, 2014/15, 2019/20
* גביע המלכה הספרדית:
** 2014, 2017

=== כדורסל ===
גברים:
* ליגה ACB:
** 2013/14
* גביע המלך:
** 2018, 2019
* הסופרקופה:
** 2015

=== כדוריד ===
גברים:
* הסופר גלוב:
** 2014, 2017, 2018
* ליגת האלופות בכדוריד:
** 2014/15
* הליגה הספרדית:
** 2013/14, 2014/15, 2015/16, 2016/17, 2017/18, 2018/19
* גביע המלך:
** 2014/15, 2015/16, 2016/17, 2017/18, 2018/19
* גביע הליגה הספרדית:
** 2014/15, 2015/16, 2016/17, 2017/18, 2018/19
* הסופרקופה הספרדי:
** 2014/15, 2015/16, 2016/17, 2017/2018, 2018/19

=== הוקי קרח ===
גברים:
* הגביע הספרדי:
** 2014/15, 2018/19

== קישורים חיצוניים ==

* [https://web.archive.org/web/20140507013652/http://www.fcbarcelona.com/club/history/detail/card/josep-maria-bartomeu-i-floreta-2014 פרופיל] באתר הרשמי של ברצלונה

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ברצלונה: אישים
קטגוריה:נשיאי ברצלונה (כדורגל)
קטגוריה:יזמים
קטגוריה:ספרדים שנולדו ב-1963
קורפוס המילואים ה-39 (האימפריה הגרמנית)

קורפוס המילואים ה-39 (בגרמנית: XXXIX. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.

== היסטוריה ==
קורפוס המילואים ה-39 הוקם בדצמבר 1914. <ref></ref> כחלק מגל הגיוס השני במלחמת העולם הראשונה. כמפקדו הראשון מונה אוטו פון לאוונשטיין, והוא כלל את דיוויזיות המילואים ה-77 וה-78. הקורפוס הוצב תחת פיקוד הארמייה העשירית ולחם עימה בקרב השני על האגמים המזוריים בתחילת חורף 1915.

בשנת 1915, הקורפוס השתתף במתקפה הגרמנית בקורלנד אשר נועדה להוות הסחה, בעוד שהמאמץ העיקרי נעשה דרומה יותר על ידי הארמייה ה-11 הגרמנית והארמייה הרביעית האוסטרו-הונגרית במתקפת גורליצה-טרנוב.

פלגת הארמייה לאוונשטיין הוקמה על ידי שדרוג קורפוס המילואים ה-39 של הארמייה העשירית <ref></ref> ב-22 באפריל 1915. <ref></ref> הוא נקרא על שם מפקדו, גנרל-לויטננט אוטו פון לאוונשטיין, ששמר על הפיקוד בו זמנית על קורפוס המילואים ה-39. פלגת הארמייה הייתה תחת הפיקוד של אובר אוסט. 

בשל הצלחתו, הכוח תוגבר ללא הרף עד ששודרג למעמד של ארמייה כארמיית הניימן ב-26 במאי 1915. הגנרל פון לאונשטיין נשאר כמפקד קורפוס המילואים ה-39.

בשנת 1916 לחם הקורפוס תחת פיקודו של הרמן פון שטאבס במערכה ברומניה כחלק מהארמייה התשיעית, ואף השתתף בכיבוש בוקרשט. באביב 1918 לחם הקורפוס בחזית המערבית במהלך מבצע מיכאל כחלק מהארמייה השנייה, ולאחר מכן לחם נגד מתקפת מאה הימים. באוקטובר 1918 הועבר הקורפוס לבלקן, שם לחם בקרבות בסרביה עד סוף המלחמה.

== מפקדים ==
על הקורפוס פיקדו המפקדים הבאים במהלך קיומו: <ref></ref> <ref></ref>
* אוטו פון לאוונשטיין (24 בדצמבר 1914–7 ביולי 1916)
* הרמן פון שטאבס <ref>Promoted. </ref> (7 ביולי 1916–3 בדצמבר 1917)
* פאול פון גרינרט<ref>Temporary commander. </ref> (3 בדצמבר 1917–23 במאי 1918)
* הרמן פון שטאבס (23 במאי 1918–15 בנובמבר 1918)

==קישורים חיצוניים==
* [http://www.deutsche-kriegsgeschichte.de/akrkgk.html הקורפוסים של הצבא הקיסרי במהלך מלחמת העולם הראשונה] באתר Die höchsten Kommandostellen des Heeres 

== הערות שוליים ==

39
פראנס טלוויזיון

פראנס טלוויזיון (ממותגת לעיתים גם כ france·tv) הוא תאגיד השידור הציבורי הצרפתי. זוהי חברה בבעלות המדינה שהוקמה על ידי המיזוג של הערוצים הציבוריים "פראנס 2" ו"פראנס 3" ולאחר מכן עם הערוצים העצמאיים "פראנס 4" ו"פראנס 5".

פראנס טלוויזיון ממומן כרגע על ידי הרווח שמגיע מאגרת הרדיו והטלוויזיה ופרסום מסחרי. החוק החדש על שידור ציבורי בעצם יעלים את הפרסום המסחרי מערוצי טלוויזיה ציבוריים (בהתחלה בערבים, אך לאחר מכן באופן הדרגתי בכל היום).

== היסטוריה ==
מ-1964 עד 1974, הרדיו הצרפתי והטלוויזיה נמצאו תחת מונופול של ארגון שנקרא "ORTF" (ראשי תיבות בצרפתית של המשרד הצרפתי לשידור טלוויזיה ורדיו). במאמץ לעורר תחרות, הארגון פוצל ב-1975 כך ששלושת ערוצי הטלוויזיה של צרפת - פראנס 2, פראנס 3, ו"TF1", עדיין יהיו בבעלות הממשלה הצרפתית, אך יופעלו באופן עצמאי אחד מהשני. עם זאת, ההפרטה של "TF1" ב-1987 והתחרות המתגברת מערוצים פרטיים אחרים, כמו "Canal+" הביאו לירידה בצפייה בשני הערוצים הציבוריים הנותרים, אשר איבדו 30% מנתח השוק שלהם בין 1987 ו-1989.<ref>Rollet, Brigitte. "Television in France", in Television in Europe, pp. 39–40. Eds. Coleman, James A.; Rollet, Brigitte. Intellect Books, 1997. </ref><ref name="Regourd">Rigourd, Serge. "France", in Western Broadcasting at the Dawn of the 21st Century, pp. 255, 270. Eds. Haenens, Leen; Saeys, Frieda. Walter de Gruyter, 2001. </ref>

== ערוצים ==
=== לאומיים ===
הסמלילים של ערוצי הטלוויזיה של התאגיד.
* פראנס 2 - הערות הראשי של החברה, עם קהל הצפייה השני בגודלו.
* פראנס 3 - הערוץ המשני של החברה, המורכב מרשת של תחנות שידור מקומיות
* פראנס 4 - זמין רק בטלוויזיה הדיגיטלית, נקרא בעבר "פסטיבל" (1996-2005), והתמחה בתיאטרון, אופרה, והשפה הצרפתית נוסף על דרמות אירופאיות. היום הערוץ מיועד למבוגרים צעירים ובין תכניו אפשר למנות: תוכניות ספורט, סיטקומים, אמנות, מוזיקה, ובידור.
* פראנס 5 - ערוץ שמתמקד בנושאים חברתיים (בריאות, חינוך, פוליטיקה וכו') עם תוכניות דיבור ותרבות יחד עם סרטים דוקומנטריים.
* לה פרמייר - רשת של תחנות טלוויזיה ורדיו אשר פועלות בצרפת שמעבר לים.
* פראנס אינפו - ערוץ חדשות תמידיות, מקבל תמיכה מרדיו פראנס.
* קולטורבוקס - ערוץ תרבות שנחנך ב-1 בפברואר 2021 אשר החליף את "פראנס Ô"<ref></ref>

=== בין-לאומיים ===
* TV5Monde - ערוץ חדשות
* יורוניוז - ערוץ חדשות רב-לשוני שנועד לסקר את החדשות העולמיות מנקודת מבט פאן-אירופית
* ארטה - ערוץ טלוויזיה שמשדר תוכניות בתחום התרבות והאומנות.

== גלריית סמלילים ==
<gallery>
France Télévisons logo 1992.png|הסמליל הראשון של פראנס טלוויזיון (1992–2000)
Logo von France Télévisions.png|הסמליל השלישי של פראנס טלוויזיון (2002–2008)
France Télévisions (ab 2008).svg|הסמליל הרביעי של פראנס טלוויזיון (2008–2011)
France télévisions 2012 logo.svg|הסמליל השישי של פראנס טלוויזיון, (2012-2018)
</gallery>

== ראו גם ==
* רדיו פראנס

== קישורים חיצוניים ==

* 

== הערות שוליים ==

קטגוריה:ערוצי טלוויזיה צרפתיים
קטגוריה:שידור ציבורי
פרחיה בן ניסים

רבינו פרחיה בן ניסים היה מחכמי פוסטט שבמצרים במאה השלוש עשרה. כתב פירושים על הלכות הרי"ף.
== ביוגרפיה ==
לא ידועים פרטים רבים על תולדותיו של רבי פרחיה. רבינו פרחיה היה בן אחותו של רבי חננאל בן שמואל וכשגדל התחתן עם בת דודתו, (בתו של רבי חננאל) כך שהוא היה גם אחיין וגם חתן של רבי חננאל<ref>שלמה דב גויטיין, [https://web.archive.org/web/20200602024302/https://login.mgs.herzog.ac.il/login?qurl=https%3A%2F%2Fwww.jstor.org%2Fstable%2Fpdf%2F23595591.pdf%3Fab_segments%3D0%252Fbasic_SYC-4653%252Ftest%26refreqid%3Dsearch%253A185effda5614921b381a849456566f65 רבי חננאל הדיין הגדול ביר' שמואל הנדיב, מחותנו של הרמב"ם], תרביץ נ ה'תשמ"א, עמ'394.</ref>. בתו השנייה של רבי חננאל נישאה לרבי אברהם בן הרמב"ם ולכן היה רבי פרחיה גם גיסו של רבי אברהם בן הרמב"ם ודודו של רבי דוד הנגיד. ככל הנראה למד רבינו פרחיה אצל חותנו רבי חננאל וגיסו רבי אברהם, במקום אחד בפירושו הוא אף מעיד על הנהגה הלכתית שראה אצל גיסו רבי אברהם<ref></ref>.

בשנת ה'מ"ו (1286) חתם רבינו פרחיה יחד עם אחיינו רבי דוד הנגיד ועוד חכמים על החרם שהכריז ראש הגולה ישי בן חזקיה על רבי שלמה פטיט מעכו שהתנגד לכתביו של הרמב"ם<ref>[https://www.daat.ac.il/daat/mahshevt/vikuah/mihtav-2.htm נוסח החרם באתר דעת]</ref>.

רבינו פרחיה כתב פירושים להלכות הרי"ף כמו חותנו רבי חננאל בן שמואל. בפירושיו לרי"ף מביא רבינו פרחיה פעמים רבות את פירושי הרמב"ם לש"ס שהיו בידו.
בגניזה הקהירית שרדו חלקים מפירושיו על הלכות הריף למסכתות שבת<ref>נדפס בשם "פירוש האמיתי לרבינו פרחיה" בתוך [https://tablet.otzar.org/#/book/10030/p/3/t/1/fs/0/start/0/end/0/c "שרידים מפירושי הראשונים על התלמוד והרי"ף למסכת שבת מגניזת קהיר"]</ref>, יבמות<ref></ref> ועבודה זרה<ref>נדפס במוריה שנה כג עמ' יד </ref> בכתב ידו של רבינו פרחיה עצמו.
בנוסף לפירושים ששרדו בכתב ידו שרד גם פירוש על כל מסכת שבת שבסופו כתוב "סליקא מסכת שבת שליקטתי פירושה מפירוש רבינו פרחיה" שהוא כנראה ליקוט שנעשה מתוך כתב יד שלם של פירוש רבינו פרחיה על שבת שהיה בידיו של המעתיק ברכות בן שר שלום הכהן<ref>נדפס בתוך [https://beta.hebrewbooks.org/reader/reader.aspx?sfid=16107#p=6&fitMode=fitwidth&hlts=&ocr= שיטת הקדמונים על מסכת שבת] </ref>.

חלקים מפירושו של רבינו פרחיה נדפסו על ידי רבי מסעוד חי רקח בתוך ספרו מעשה רקח, במקום אחד הוא מציין (כנראה על פי קולופון שהיה בכתב היד שברשותו) שרבינו פרחיה כתב את פירושו על מסכת שבת בשנת ה'ז' (1247)<ref>מעשה רוקח על הרמב"ם הלכות שבת פרק י</ref>.

== הערות שוליים ==

קטגוריה:ראשוני מצרים
קטגוריה:משפחת הרמב"ם
קטגוריה:פרשני הרי"ף
יעקב יפה אשכנזי

שער הספר "יעקב בעזרו", מאת ר' יעקב יפה-אשכנזי, איזמיר תרל"ו.
הרב יעקב יפה אשכנזי (תק"ס בערך - י"ט בחשון תרמ"ב, 1800 בערך - 11 באוקטובר 1882) היה מקובל, מלמד ופרשן באזמיר.

== תולדותיו ==
היה התמיד בלימוד גפ"ת והרביץ תורה בתלמידי הישיבה. תיקן, לראשונה באזמיר, לעשות "לימוד גדול בליל ל"ג לעומר", כפי שמעיד עליו הרב יוסף פאלאג'י:

== משפחתו ==
אשתו, מירקאדה רושה שאזבונה נפטרה באיזמיר בשנת תרנ"ג. בניו היו חיים משה יפה, ואליה יפה, והרב שלמה יפה, שנפטר בחיי אביו, ובעקבות כך <ref name=":0">יוסף את אחיו, איזמיר תרנ"ו, דף ל ע"ב והלאה.</ref>. רבי יעקב הדפיס את ספר בנו "אשר לשלמה" על הרמב"ם. סבל ממחלה ומייסורים בחייו, ובשלב מסוים נאלם בעקבות מחלתו. בתו בכורה אסתרולה, נישאה לרופא מירקאדו שמואל יצחק אליה מאיר מפאדובה.<ref>יעקב בעזרו, הקדמה.</ref> בתו שרותה, נישאה לרב בכור יהושע יוסף אלבעלי.

נפטר בי"ט בחשון ה'תרמ"ב (1882). בלווייתו ספד לו הרב יוסף פאלאג'י<ref name=":0" />. עוד ספד לו הרב יצחק קריספין, בספרו שמו יצחק.<ref>דרוש ט'</ref>

== ספריו ==
* [https://beta.hebrewbooks.org/6927 יעקב בעזרו] - ביאור ורמזים על מגילת אסתר בלאדינו. איזמיר תרל"ו.
* יעקב ישמח - פירושים בלאדינו למגילת אסתר ושבחיו ומעלותיו של רבי שמעון בר יוחאי. איזמיר תרל"ז.

* [https://beta.hebrewbooks.org/5902 יעקב סלה] - דרשות, רמזים וגימטריאות על התורה ונושאים שונים, לרוב לפי הקבלה. איזמיר תר"ם.
לספריו הסכמה מאת הרב אברהם פלאג'י.

== הערות שוליים ==

קטגוריה:לאדינו
קטגוריה:רבנים: אחרונים
קטגוריה:מגילת אסתר
קטגוריה:רבנים טורקים
קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:ל"ג בעומר
קטגוריה:נפטרים ב-1882
הדיוויזיה ה-226 (האימפריה הגרמנית)

הדיוויזיה ה-226 (בגרמנית: 226. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-25 בנובמבר 1916 בחזית המזרחית ולחמה לחמה בקרבות השונים בחזית המזרחית, ובכלל זה במערכה ברומניה. עם תום המלחמה חזרה הדיוויזיה לגרמניה, וב-10 בפברואר 1919 פורקה הדיוויזיה.

== מפקדים ==
* הנס פון אורצן (25 בנובמבר 1916–4 באפריל 1918)
* אלפרד פון קיהנה (4 באפריל 1918–10 בפברואר 1919)

==לקריאה נוספת==
<div class="mw-content-ltr">
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
</div>
226
226
וולז'סקי

וולז'סקי (ברוסית: Волжский) היא העיר השנייה בגודלה במחוז וולגוגרד ואחת הערים הגדולות באזור הוולגה ברוסיה.

וולז'סקי יחד עם וולגוגרד, מהווה את הליבה של מטרופולין וולגוגרד , המונה 1.4-1.3 מיליון תושבים.

וולז'סקי הוקמה בשנת 1951 כיישוב במהלך בניית תחנת הכוח ההידרואלקטרית וולז'סקאיה (באותה תקופה - סטלינגרדסקאיה). מאז 1954 - העיר נקראת וולז'סקי.

וולז'סקי ממוקמת על הגדה השמאלית של נהר אחטובה 20 קילומטרים צפונית-מזרחית למרכז וולגוגרד. לאורך הסכר של תחנת הכוח ההידרואלקטרית וולגה, העיר גובלת ברובע טרקטורוזבודסקי של וולגוגרד.

תחנת הכוח ההידרואלקטרית וולז'סקאיה היא תחנת הכוח ההידרואלקטרית הגדולה באירופה, בשנים 1960–1963 הייתה תחנת הכוח ההידרואלקטרית הגדולה בעולם.

==קישורים חיצוניים==

* 
* 

קטגוריה:מחוז וולגוגרד: ערים
קטגוריה:יישובים שהוקמו ב-1951
הכרזת המצורע על הצרעת

הכרזת המצורע על הצרעת היא מצוות עשה מתרי"ג מצוות לפיה מצורע נדרש להכריז שהוא טמא כדי שיתרחקו ממנו.

ההכרזה נעשית על ידי פרימת הבגדים, פריעת הראש, איסור בשאלת שלום, ולדעת הרמב"ם גם קריאה בפה להודיע שהוא טמא.

== מקור המצוה ==
בחומש ויקרא נאמר:

בספרא (ויקרא פרק יג) למדו מהציווי גם לשאר טומאות, שהטמאים בהן חייבים להכריז שהם טמאים.

== טעם המצוה ==
בחז"ל מובא שטומאת הצרעת באה בעקבות חטא לשון הרע, ועל פי זה הסבירו האמוראים את טעם ההרחקה:.
ספר החינוך כתב שכמו שהחטא גורם לאדם להתרחק מכל טוב, כך הרחיקה אותו התורה מחברת האנשים.

== דיני המצוה ==
המצוה נוהגת רק במצורע מוחלט שכבר טימא אותו הכהן, אבל מצורע מוסגר אינו חייב להכריז.

בראשונים נחלקו האם ההכרזה כוללת גם הודעה בפה ממש או לא:
* לדעת הרמב"ם המצורע מצווה להודיע בפיו לעוברים ושבים שהוא טמא.
* לדעת ספר החינוך אין מצווה להגיד בפה אלא הקריאה היא כלל התנהלותו של המצורע.

נאסר על המצורע לשאול בשלום כל אדם, וכן נאסר עליו לכבס ולהסתפר אפילו לכבוד שבת ויום טוב. אמנם מותר לו לרחוץ, לסוך, לנעול נעליים, לשמש את מיטתו ולשבת על מושב כשאר האנשים (ולא כמו אבל)

חיוב שילוח מן המחנות: המצורע נדרש לשבת מחוץ לעיר (מחוץ לשלוש מחנות), כשהכוונה לאחת מערי ארץ ישראל המוקפות חומה מימות יהושע בן נון.

אודות מספר הלכות מסופקת הגמרא אם הם נוהגים גם במצורע, כמו כפיית המיטה ועשיית מלאכה, איסור רחיצה ונעילת הסנדל.

אישה שנצטרעה אינה פורעת את ראשה ופורמת את בגדיה וכן מותרת בשאילת שלום, אך יושבת לבדה מחוץ לעיר ומודיעה לעוברים ושבים שהיא טמאה, כמו כן היא מותרת בתשמיש המיטה.

=== בזמן הזה ===
בתלמוד יש שלמדו שכשם שמצורע חייב להודיע על טומאתו, כך ישנו חיוב לציון קברים על מנת שלא יטמאו בהם כהנים ההולכים בדרכים.

== ראו גם ==
* צרעת
* גילוח המצורע

== קישורים חיצוניים ==
* [https://www.daat.ac.il/encyclopedia/value.asp?id1=3623 נגע הצרעת] באתר דעת

== הערות שוליים ==

קטגוריה:תרי"ג מצוות
קטגוריה:מצוות עשה
קטגוריה:פרשת תזריע
יוסף קצבי

צאצאים = אברם ; יוסף
שער ספר רב יוסף (שו"ת מהר"י קצבי)
הרב יוסף קצבי (מהר"י או מוהר"י קצבי; 1620 – 1691) היה מגדולי רבני קושטא במאה ה-17. מחבר שו"ת מהר"י קצבי.

== ביוגרפיה ==
נולד בשנת ה'ש"פ (1620) בקירוב לרבי נסים. תלמיד של המהרי"ט<ref>כך כתב החיד"א, אך המהדיר במהדורה החדשה פקפק בזה וכתב שכוונתו שהיה תלמיד תלמידו, רבי משה בנבנשת</ref>, עליו הוא כותב: ושל רבי משה בנבנשת, אותו הוא מכנה "מרן"<ref>רב יוסף, סימן כ"ב</ref> ואף הגיה את תשובותיו<ref>רב יוסף, הוצאת זיכרון אהרון, ירושלים תשע"ט, ליקוטי תשובות סימן א'</ref>. כיהן כדיין בקושטא תחת הרב בנבנשת, ולאחר מכן כאב בית דין קושטא, יחד עם הרב יוסף אשכנזי ורבי אליעזר אבן שנג'י.<ref>רב יוסף, תשובה י"ב</ref> היה מהמתנגדים לנתן העזתי.

בשנת תי"ט היה באדרינפולי, בשנת תכ"ה היה בברושה ובתל"ט היה בקושטא. רבני דורו כותבים עליו בכבוד רב, וביניהם הרב משה בנבנשת, מחבר ספר פני משה שקורא לו ",<ref>פני משה, שאלה ס"ח</ref> הרב יעקב אליפנדרי<ref>הקדמתו לספר רב יוסף</ref>, שהיה חברו<ref>רב יוסף, סימן כ"ד</ref> ועוד. רבני האחרונים מרבים לצטט מתשובותיו ולפלפל בהם.<ref>ראה למשל שו"ת חקרי לב, אבן העזר סימן א', רבי עקיבא איגר, הגהות לש"ע יו"ד סימן ש"ה</ref>

בין תלמידיו היו רבי אליעזר אבן שנג'י, ואחיו, רבי יעקב אבן שנג'י.

נפטר בשנת ה'תנ"א.

== ספריו ==
* שאלות ותשובות רב יוסף (ידוע בתור שו"ת מהר"י קצבי) (קושטאנדינא תצ"ו). לספר הסכמה מהרב יעקב אליפנדרי, נכד הרב מוצל מאש. הספר מכיל 27 סימנים - שני סימנים על סדר אורח חיים, חמישה סימנים על סדר יו"ד, שישה על אבן העזר ו-13 על סדר חשן משפט. מאמצע הספר<ref>דף פה עמוד ב</ref> נדפסו חידושים מהרב יעקב אליפנדרי שלא נדפסו בספר מוצל מאש (קושטנדינא תע"ח). בסוף הספר נדפס קונטרס שארית הנמצאה - שבעה דרושים מהמחבר ועליהם פירוש "אור החיים" מהרב חיים אלפנדרי בנושאים יקרא דאורייתא, דבר המשפט, חכמות נשים, אגרא דהספדא, הספד, כבוד הבית ועוון אבות על בנים.

== לקריאה נוספת ==

* רב יוסף, הוצאת זיכרון אהרון, ירושלים תשע"ט, תולדות המחבר
* ש' וואנונו, אנציקלופדיה לחכמי טורקיה, ערך רבי יוסף קצבי

== קישורים חיצוניים ==

* 
* 

== הערות שוליים ==

קטגוריה:רבנים טורקים
קטגוריה:רבנים: אחרונים
קטגוריה:מחברי ספרי שו"ת
קטגוריה:רבנים ספרדיים
קטגוריה:האימפריה העות'מאנית: רבנים
קטגוריה:נפטרים ב-1691
3DS (אבטחת מידע)

3DS (קיצור של 3D Secure) הוא פרוטוקול שמשמש כשכבת אבטחת מידע נוספת בעסקאות מקוונות בכרטיסי אשראי ובכרטיסי חיוב. השם מרמז לשלושת התחומים (3D - 3 dimensions) הפועלים בעסקה כזו: מקבל התשלום, מנפיק הכרטיס והתווך ביניהם. במימוש הנפוץ של הפרוטוקול נדרש המשלם לתת, בנוסף לפרטי כרטיס האשראי, סיסמה הידועה רק לו ולמנפיק כרטיס האשראי. (לרוב מדובר בקוד בן 4 ספרות) אפשרויות נוספות הוא שליחת הודעת SMS לבעל הכרטיס עם קוד סודי, או התראה בדחיפה (Push notification) לאפליקציה של המנפיק.

==היסטוריה==
הפרוטוקול פותח בשנת 1999 על ידי חברת Celo Communications (כיום חלק מקבוצת תאלס) עבור חברת ויזה. גרסה מעודכנת פותחה בשנים 2000–2001.

בשנת 2001 הציעו חברת Arcot Systems (כיום חלק מCA טכנולוגיות) וחברת ויזה ללקוחות שירות המבוסס על הפרוטוקול, במותג Verified by Visa, שבהמשך שונה ל-Visa Secure. חברת מאסטרקארד הציעה אף היא שירות המבוסס על הפרוטוקול, אשר מותג SecureCode, וכך גם חברות כרטיסי אשראי נוספות.

גרסה 2 של הפרוטוקול פורסמה בשנת 2016, לשם התאמה להוראות האיחוד האירופי בדבר אימות זהות ופתרון ליקויים בפרוטוקול המקורי.

==מאפיינים==
הפרוטוקול משתמש בהודעות XML המשודרות בפרוטוקול SSL עם פרטי זיהוי הלקוח.

במרבית היישומים של פרוטוקול 3DS נדרש המשלם להזדהות באמצעות סיסמה הידועה רק לו ולמנפיק כרטיס האשראי (או שרת בקרת הגישה שלו). הסיסמה אינה ידועה למקבל התשלום, ולכן מהווה הוכחה טובה לכך שהמשלם הוא אכן בעל הכרטיס. בגרסה 1 של הפרוטוקול מחזיק הכרטיס נרשם לשירות באתר מנפיק הכרטיס וקיבל סיסמה קבועה לשירות. בגרסה 2 מחזיק הכרטיס מקבל במסרון במהלך עסקה קוד זיהוי חד-פעמי לאותה עסקה. במהלך עסקה, לאחר שמחזיק הכרטיס הזין את פרטי כרטיס האשראי מוצג לו מסך אימות, בו עליו להזין את הסיסמה או את הקוד החד-פעמי. חברת האשראי בודקת את הסיסמה שהוזנה, ומאשרת למקבל התשלום להמשיך בעסקה. כך מאומתות זהות מחזיק הכרטיס וזהות מקבל התשלום. העסקה מסומנת כעסקה עם פרט אימות מוגבר, שלא ניתן להתכחש לה. (כן ניתן, עם זאת, לבקש החזר מסיבות אחרות - כשל תמורה למשל)

הפרוטוקול אינו מחייב יישום הכולל סיסמה, ומאפשר גם שימוש בכרטיס חכם או אסימון אבטחה. פתרונות אלה עשויים להיות נוחים יותר למשתמש, משום שהם פוטרים אותו מהשימוש בסיסמה.

היתרון למקבל התשלום בשיטה זו הוא מניעת אפשרות הכחשת עסקה מצד הלקוח. (כן נותרת ללקוח אפשרות להתלונן על כשל תמורה, ולבקש החזר מהעסק, עם זאת) חסרונה הוא עלות גבוהה יותר לעסק (על מנת לפצות את חברת האשראי על הסיכון הנוסף), והעובדה שהסיבוך הנוסף מגבירים את הסיכון לנטישת העסקה מצד הלקוח.

זרימת הנתונים בפרוטוקול 3DS

==קישורים חיצוניים==
* 

==הערות שוליים==

קטגוריה:אבטחת מידע
קטגוריה:כרטיסי תשלום
חולית (מיני-סדרה)

חולית (באנגלית: Dune) היא מיני-סדרת טלוויזיה מסוגת המדע בדיוני המבוססת על הספר חולית של פרנק הרברט. הסדרה שודרה בערוץ המדע בדיוני Syfy, והייתה אחת הסדרת המצליחות ביותר ששודרו בערוץ אי פעם.

הסדרה זכתה בשני פרסי אמי בשנת 2001, עבור צילום יוצא דופן ואפקטים חזותיים מיוחדים במיני סדרה או סרט, והייתה מועמדת לאמי שלישי עבור עריכת סאונד יוצאת דופן. בעקבות הצלחת הסדרה, הופקה סדרת המשך "ילדי חולית" המבוססת על שני ספרי ההמשך בסדרת הספרים של הרברט משיח חולית וילדי חולית.

==תקציר העלילה==
העלילה מתמקדת בפול אטריידס, בן אצולה צעיר הניחן בכוחות מיוחדים המאפשרים לו לחזות את העתיד. בהוראת קיסר הגלקסיה, משפחתו עוברת לשלוט בכוכב אראקיס - הידוע גם בכינוי "חולית". אראקיס הוא כוכב צחיח לחלוטין שבו לעולם לא יורד גשם, אולם הוא משמש כמקור היחידי לחומר המכונה "מרקוח", אשר הכרחי לתעבורה בחלל הפתוח ולפיכך מהווה מקור לעושר עצום. עד מהרה מתגלה ששליחת משפחת אטריידס לאראקיס הייתה למעשה מזימה שתוכננה היטב בידי אויביהם, בני משפחת הארקונן. לאחר שאביו של פול נרצח, פול נמלט למדבר הפתוח וחובר אל הדררים - שבטי המדבר הפראיים, במטרה להשיג נקמה.

עלילת הסדרה נאמנת לעלילה המקורית של הספר, פרט למספר סצנות העוסקות בסיפורה של הנסיכה אירולן, אשר אינן נזכרות בספר. מפיקי הסדרה בחרו להוסיף את הסצנות הללו בשל התפקיד החשוב אותו ממלאת אירולן בספרי ההמשך.

==דמויות==
* פול אטריידס "מואד'יב" (אלק ניומן) – בן אצולה צעיר הניחן ביכולות נבואיות.
* הדוכס לטו אטריידס (ויליאם הארט) – שליט אראקיס, אביו של פול.
* ליידי ג'סיקה (ססקיה ריבס) – פילגשו של הדוכס, אמו של פול. היא משתייכת למסדר בנות גשרית אשר ניחנו ביכולות כישוף. בתו של הברון הארקונן.
* הברון ולדימיר הארקונן (איאן מקניס) – שליט הכוכב גיידי פארם האויב הראשי של בית אטריידס
* שאדאם הרביעי (ג'אנקרלו ג'אניני) – הפאדישח (קיסר) של האימפריה, שותף למזימות בית הארקונן.
* הנסיכה אירולן (ג'ולי קוקס) בתו של שאדאם. מאוהבת בפול ומנסה לסכל את המזימות של אביה. 
* צ'אני (ברבורה קודטובה) - לוחמת דררית צעירה, אהובתו של פול.

== קישורים חיצוניים ==

קטגוריה:מיני-סדרות טלוויזיה
קטגוריה:חולית
We Are (אלבום)

We Are הוא אלבום האולפן השמיני של המוזיקאי האמריקאי ג'ון באטיסט. הוא יצא לאור תחת הוצאת ורב רקורדס ב-19 במרץ 2021. באפריל 2022, האלבום זכה בפרס אלבום השנה בטקס פרסי הגראמי ה-64, מה שהפך את באטיסט לאמן השחור הראשון שזכה בפרס מאז הרבי הנקוק בשנת 2008.<ref></ref> האלבום זיכה את באטיסט בשמונה מועמדויות בסך הכל, וזכה בארבע.<ref></ref>

== רקע ==
באטיסט החל לעבוד על האלבום בסוף שנת 2019, ועשה אותו בחדר ההלבשה שלו במשך שישה ימים בספטמבר וסיים אותו עד אמצע שנת 2020. אף על פי שנכתב והוקלט ברובו לפני אירועי שנת 2020, התוכן הלירי והנושאי של האלבום משקף אירועים כמו תחילת מגפת הקורונה ומעורבותו ב-2020, מה שהוביל את הפגנות Black Lives Matter בניו יורק לאחר רציחתם של ג'ורג' פלויד ובריאונה טיילור.<ref></ref><ref></ref>

ב-12 ביוני 2020, הוא הוציא את הסינגל "We Are", בהשתתפות הלהקה שלו מהתיכון בו למד בניו אורלינס.<ref></ref>

האלבום כולל גם שיתופי פעולה מאת מייוויס סטייפלס, זיידי סמית', וטרומבון שורטי.<ref></ref><ref name=":0"></ref>

באטיסט הוציא מהדורת דלוקס של האלבום ב-15 באוקטובר 2021.<ref name="Deluxe"></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2021
קטגוריה:זוכי פרס גראמי לאלבום השנה
גיקונומי

גיקונומי – פודקאסט שבועי על החיים עצמם הוא פודקאסט ישראלי המתקיים מאז 2015 ומוגש על ידי ראם שרמן ודורון ניר במתכונת של פרק או שניים בשבוע. השניים מראיינים בכל פרק אישיות מתחום החברה, הכלכלה, הטכנולוגיה, הפוליטיקה או התרבות לראיון עומק הנע בין שעה וחצי לשעתיים.

בראשית דרכו של הפודקאסט הראיון היה של ראם ודורון מול מרואיין אורח בודד. ב-2017, לאחר מעברו של דורון לארצות הברית, המשיך ראם לרוב לראיין לבדו עד פרוץ מגפת הקורונה, עת עברו הראיונות לזום. בינואר 2022 שב דורון לארח בפודקאסט ממקום מושבו באוסטין, טקסס באמצעות זום, ודורון וראם מראיינים אורחים לסירוגין.

את הפודקאסט מלווה דף פייסבוק בשם "פורום החיים עצמם", בו מציעים מאזינים שאלות לאורח או האורחת לפני הראיון ומגיבים עליו לאחר מכן. בין מרואייני הפודקאסט הבולטים, שזכו לעשרות אלפי האזנות באופן מצטבר נמנים יאיר ניצני, רוני קובן, לינוי בר-גפן, עומר מואב, גיא רולניק, עופר שלח, לאה לב, נדב פרי, שלום בוגוסלבסקי, יגאל ליברנט, חן ליברמן, יצחק בריק ועוד.

הפודקאסט נוצר כתחביב, במסגרת עבודתם המשותפת של ראם ודורון בסטארטאפ "הפי סייל", בהשראת הפודקאסט של ג'ו רוגן. הפודקאסט מתקיים רק על סמך חסויות, המוקראות בקולו של המראיין בתחילת כל פרק. גיקונומי סייעו במהלך שנות קיומם להפיק את פודקאסטי הספורט "בכל יום נתון" של אוריאל דסקל ו"ציון 3" של יונתן נמרודי וראם שרמן, הפודקאסט הפוליטי "הראשונות לזהות" של טל שניידר ונילי אושרוב והפודקאסט הנשי "פותקאסט" של מרינה קיגל ותמר בלומנפלד.

ב-12 בינואר 2022 זכה הפודקאסט במקום הראשון בתחרות "פודקאסט הראיונות של השנה לשנת 2021" באתר Geektime, בפעם השנייה ברציפות.

== קישורים חיצוניים ==
* 

* גלי מאירי, [https://www.taasiya.co.il/magazine/1058.htm הפודקאסט הגיקי גיקונומי חוגג 100 פרקים ו 50 אלף מאזינים להווסדו], "התעשייה", 2 בפברואר 2017

==הערות שוליים==

קטגוריה:פודקאסטים ישראליים
קטגוריה:אתרי אינטרנט ישראליים
On Me (שיר של תומאס רהט וקין בראון)

"On Me" הוא סינגל שיווקי של הזמר-יוצר האמריקאי, תומאס רהט , והזמר האמריקאי, קין בראון , בשיתוף פעולה עם הזמרת-יוצרת האמריקאית, אווה מקס. השיר יצא, על ידי חברת התקליטים אטלנטיק רקורדס, ב-6 במאי 2020.

נכון לאפריל 2022, השיר הושמע למעלה מ-121 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר הועלה לחשבון היוטיוב של אווה מקס ב-15 במאי 2020. נכון לאפריל 2022, הווידאו קליפ נצפה למעלה מ-10 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!ארצות הברית (RIAA)
|זהב
|500,000
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי אווה מקס
קטגוריה:שירים באנגלית
קטגוריה:בלדות פופ
קטגוריה:שירי מוזיקת קאנטרי אמריקאיים
מימס וילמה

מימס וילמה (אנגלית: Mims Vilma ; נולדה ב-13 בספטמבר 1989) היא משוררת ועורכת ישראלית.

== ביוגרפיה ==
מימס וילמה נולדה בעיר חיפה וגדלה ביקנעם עלית. הוריה עלו לישראל בסוף שנות השמונים מארצות הברית ומאנגליה ושפת האם שלה אנגלית. הרב ד"ר מיכאל גוטמן (1872–1942) הוא סבי סבה.

בשנים 2005–2012 כתבה באתר "וואלה!" וכן ניהלה בלוג אישי פופולרי בישרא-בלוג. מרבית התכנים בבלוג עסקו בניכור ובגיבוש זהות עצמית לאחר שסבלה מבריונות בבית הספר שבו למדה. ב-2011 עברה להתגורר בחיפה ועבדה כקופירייטרית ומתרגמת. ב-2018 סיימה את לימודי התואר הראשון בפילוסופיה באוניברסיטת חיפה. הלימודים באוניברסיטה הפגישו אותה עם רפי וייכרט שעודד אותה להתמקד בכתיבת שירה, ושיריה פורסמו בעיתון "הארץ" ובכתבי העת "גג"<ref></ref>, "פסיפס"<ref></ref>, "עתון 77<ref></ref>", "סלון הדחויים"<ref></ref>, "דעות" ו"המוסך". בכור ספריה, קובץ השירה "עניין שמיטה", יצא לאור בשלהי 2019 בהוצאת עתון 77. בראשית 2022 השיקה כתב עת מקוון בשם "אררט". מאז 2019 היא מתגוררת באמסטרדם.

== יצירתה ==
* עניין שמיטה (2019), הוצאת ספרי עיתון 77. אילן ברקוביץ' כתב על הספר: "מימס וילמה מחציפה מבט בשיריה, אם אפשר לומר את זה כך, לתרבות הפטריארכלית. היא מציגה דמות דוברת חזקה, עצמאית, פתיינית כפי רצונה וגם מי שמבקשת להילחם בנורמות השלטוניות המקובלות."<ref></ref> עמוס לויתן כתב: "ספר ביכורים בוגר ומהוקצע. ספר נועז, פרובוקטיבי, ארוטי. מה שלכד בנוסף לכך את תשומת לבי זו האינטלקטואליות החריפה שלו, שגם המחברת מודעת לה."<ref></ref>

== אררט ==
בינואר 2022, היא השיקה את "אררט – כתב עת ליצירה קיומית". כתב העת הספרותי-פילוסופי מגיש תכנים החוזרים אל מסורת הפילוסופיה האקזיסטנציאליסטית ומרחיבים את מושגי האבסורד, הניכור, הרצון, החירות והמרד ביצירה העברית העכשווית. בגיליון הבכורה הופיעו יצירותיהם של סופרים ומשוררים כגון רובי נמדר, שרי שביט, אלי שמואלי ושירה סתיו.

== קישורים חיצוניים ==

* 
* [https://ararat-mag.com/ אררט – כתב עת ליצירה קיומית]
* 
* 
* 
* 

== הערות שוליים ==

קטגוריה:ישראלים שהיגרו להולנד
קטגוריה:משוררות ישראליות
קטגוריה:עורכות כתבי עת ספרותיים ישראלים
קטגוריה:משוררים ישראלים
קטגוריה:עורכי כתבי עת ישראלים
קטגוריה:ישראליות שנולדו ב-1989
קטגוריה:ישראלים שנולדו ב-1989
יעקב חאביף

חתימתו של רבי יעקב חאביף
הרב יעקב חאביף (חביף<ref>חתם בשם "חאביף", וכך גם קורא לבניו, אך בשער הספר המדפיסים כתבו "חביף", ולכן מוזכר כך לפעמים</ref>) היה רב, ספרא דדיינא, ש"ץ ודרשן באזמיר וביוזיל חיסאר.

== תולדותיו ==
נולד לרב נסים אברהם, בנו של הרב חננאל חאביף, מחבר ספר מגדל חננאל. בשנת התק"ץ נפטרה אמו, ובי' בחשון תקפ"ח נפטר אביו.<ref>ויחי יעקב, סדר לך לך, דרוש ב'</ref> הייתה לו אחות בשם אסתרולה, שנישאה לאברהם פארדו.<ref>ויחי יעקב, סדר ויצא דרוש ב'</ref> מחותנו היה רחמים כלב אבן גבאי, שנפטר בשנת התרל"ה.<ref>ויחי יעקב, סדר מקץ דרוש א</ref>

במשך שלושים שנה היה סופר בבית דין לגיטין של רבו,<ref>בספרו מכנה אותו עט"ר מוה"ר זצוק"ל ומביא מתורתו כמעט בכל עמוד בספר.</ref> רבי חיים פאלאג'י, שמכנה אותו .<ref>כך הוא מכנהו גם בספר עמודי חיים (דף קב עמוד א'): " וכה הראני רב ספרא הרב ועצום זר"ק כמוה"ר יעקב חאביף נר"ו.."</ref> היה מתנהג בחסידות וסיגופים כל ימיו והיה מתענה תעניות ל"ז שעות ותעניות הפסקות רבות, יותר מארבעים, והתמיד במנהגו זה גם בימיו האחרונים.<ref>תענית המועילה לתיקון עוון הקרי, ובה מתענים 37 שעות קודם המולד בערב ראש חודש. ומקור התענית הוא בספר אמת ליעקב: "שנת העיבור בחדש שיהיה מולד החדש יו״ד שעות קודם ראש חודש אם יתענה האדם ל"ז שעות קודם המולד, דהיינו שיפסוק מבעוד יום ובלילה שנייה ישב בתענית עד עת המולד, ויקרא בתחילת הלילה בזוה,ק שמות דף קכ"ד – "הנה אנכי שולח מלאך" עד סוף הפרשה, וספרא דצניעותא כולו, ובפרשת יתרו דף ע"ט ע"ב ומשה וכו', ובפרשת פקודי דף ס"ב ע"ב – "רבי שמעון פתח" עד סוף הפרשה, ובזוהר ויקרא דף צ' ע"ב איש מזר׳ עד דף צ"ז ב"אשרי כי אשרוני בנות", ובפרשת פנחס דף ר"מ - "צו את בני ישראל" עד דף רמ"ב - "והא אוקמינא", ובדף רמ"ז – "בלולה בשמן כתית" עד דף רנ"ח – "הכתר א"ס איקרי", והאדרא רבא, ובסוף הלילה יקרא התהלים ב"פ שעולה כמניץ כפ"ר, ויאמר התפילה הסדורה בליל חג השבועות, ויעלה לו ארבע מאות תעניות, ויתוקן עון חילול ה׳ ועון הקרי. וכשיהיה המולד אז יפסוק תעניתו, ומובטח לו שהוא בן העוה"ב ולא יהא ניזוק באותה שנה, אכי"ר." ( אמת ליעקב ניניו דף קי"ז עמוד ג)</ref> בנוסף, היה מתלמידיו, וכן הסופר, של הרב יצחק נאבארו, מחבר ספר פני מבין. בנוסף, היה

בניו הם רבי חננאל מנחם ואברהם. בתו נישאה לרבי נסים יצחק אבן גבאי, שעסק בהדפסת ספרי חמיו.

האריך ימים, והיה בן יותר משמונים שנה עת הדפיס את ספרו.<ref>ויחי יעקב, הקדמת המחבר הי"ו</ref> בימי זקנתו חלה וסבל מחולי. נפטר בכ"ו באדר א' ה'תרמ"א (1881). הרב יוסף פאלאג'י ספד בהלווייתו.<ref>יוסף את אחיו עמוד קע</ref>

== ספרו ==
* [https://hebrewbooks.org/5781 ויחי יעקב] (אזמיר תרל"ח) - דרושים על סדר ספר בראשית, וביניהם גם דרושים להספדים, נישואים, שבת הלבשה.<ref>דף פב עמוד א והלאה</ref> כתב גם פירוש לשאר חומשי התורה שלא נדפס. קרא לספרו בשם זה לספר הסכמה מהרב הכולל לאזמיר ואגפיה, הרב אברהם פאלאג'י.

== הערות שוליים ==

קטגוריה:רבנים: אחרונים
קטגוריה:רבנים טורקים
קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:נפטרים ב-1881
פיגוע הירי במושב חמרה

פיגוע הירי במושב חמרה הוא פיגוע ירי שאירע ב-כ"ה בשבט ה'תשס"ב, 6 בפברואר 2002 במושב חמרה שבבקעת הירדן, בעיצומה של האינתיפאדה השנייה. בפיגוע נהרג חייל צה"ל וכן מירי אוחנה וביתה יעל בת ה-11 תושבות המושב.

== רקע ==

בסוף ספטמבר 2000 פרצה האינתיפאדה השנייה בתום שלוש שנים של שקט יחסי בין ישראל והפלסטינים, שהופר באירועי מנהרת הכותל ובאירועי יום הנכבה 2000. במסגרת האינתיפאדה בוצעו מאות פיגועים הכוללים פיגועי ירי והתאבדות. האינתיפאדה ידעה עליות ומורדת, והחל מאמצע ינואר 2002 גברו מעשי הטרור, אשר הגיעו לשיאם בחודש "מרץ השחור" שהוביל לפתיחת מבצע חומת מגן.

== הפיגוע ==
סמוך לשעה 20:00 חדר מחבל מכיוון העיר טובאס בנפת שכם לאזור חממות המושב חמרה שבבקעת הירדן כשהוא מחופש לחייל. רכז הביטחון ביישוב קיבל כ-45 דקות לפני כן התרעה על חדירה צפויה, והתושבים הונחו להישאר בבתים נעולים. הרכז זיהה כי בוצעה חבלה במערכת ההתראה. תחילה ירה המחבל מן המארב על רכב סיור שבו נסע שומר המושב, אך השומר לא נפגע. אז התפתחו חילופי אש בין המחבל לבין כוח של גדוד הנח"ל החרדי שאבטח את המושב וכוח משמר הגבול. מפקד פלוגה בנח"ל החרדי נפצע מכדור ברגלו וחייל נוסף נפצע אף הוא מירי. השניים פונו לבית החולים הדסה עין כרם. יתרת הכוח הכשיר רוכז תחת פיקוד מג"ב ונסע לסריקות באזור בו פוצץ בלון הגז. 

המחבל המשיך בריצה לעבר שער המושב, פרץ אותו, והגיע לבית פרטי. בעקבות קריאות העזרה של בני המשפחה, החייל משה מג'וס מקונן מהשער הצפוני רץ לעברם, נורה ונהרג מאש המחבל. כאמור המחבל פוצץ בירי בלון גז סמוך לבית, אך בני המשפחה חולצו ללא פגע תחת אש. משם המשיך המחבל ונכנס לבית אחר, שבו היו מירי אוחנה, חברת מושב בת 45, ובתה יעל, בת 11.

למקום הגיעו לוחמים מפלס"ר שריון 500 ומחטיבת גולני. כוח מג"ב הוביל את שני הכוחות אל נקודת החדירה ליישוב ואל הבית בו התבצר המחבל. חיילי צה"ל הקיפו את הבית, המחבל ירה מטווח קצר באם ובבתה. השתיים נפצעו אנושות, ומתו לאחר זמן קצר. קצין צה"ל מגדוד ההכשרה של חטיבת גולני הרג את המחבל בירי מבעד לחלון הבית לאחר שזיהה כי המחבל מתכוון ליידות רימון אל הכוחות שסגרו על הבית. על גופו נמצאה חגורת נפץ שלא הופעלה<ref></ref>. 

== אחר הפיגוע ==
גדודי עז א-דין אל-קסאם - הזרוע הצבאית של ארגון הטרור חמאס קיבלה אחריות לפיגוע בהודעה ברשת הטלוויזיה של חזבאללה - אל-מנאר<ref></ref>.

==ראו גם==
* פיגוע הירי בצומת חמרה

== קישורים חיצוניים ==
* 
* 
* 

== הערות שוליים ==

קטגוריה:חמרה
חמרה
קטגוריה:פיגועי חדירה ליישוב
קטגוריה:חמאס: פיגועים
קטגוריה:פיגועי טרור בשטחים ב-2002
קטגוריה:פיגועים שבהם נרצחו בני משפחה
קטגוריה:רצח ילדים באינתיפאדה השנייה
חמרה
קאמבק (תופעה)

קאמבק (באנגלית: Comeback, מילולית: חזרה) הוא מונח תרבותי המבטא שובה של דמות או קבוצה שזכתה בעבר לאהדה ולפרסום להישגי עבר שלה, לאחר היעדרות מתשומת הלב הציבורית. שיבה לצמרת של מי או של מה שנעדר ממנה באופן זמני.

== בבידור ובתרבות ==
בבידור ובתרבות יכול המושג להצביע על הוצאת תקליט או מופע חדשים או השתתפות בסרט קולנוע או תוכנית טלוויזיה חדשים של זמר או שחקן בעלי הישגי עבר, לאחר תקופה ארוכה יחסית של היעדרות מתשומת הלב הציבורית. להיעדרות זו יכלו לגרום משבר אישי, ירידה ביכולת המקצועית, פניה לתחום לא-פופולרי, זיהוי שגוי של טעם הקהל ועוד. תקופות של נסיגה וחזרה הן חלק שכיח בקריית בידור ותרבות: "כמעט שאין אמן או להקה גדולים שלא חוו את זה על בשרם: הצלחה מטאורית, לעיתים בן לילה, מכירות בשמיים והופעות נונ-סטופ שלעיתים מכלות את כל הזמן שיש להם ומכניסות לסחרור מעייף, או סינגלים שפחות מצליחים, מכירות תקליטים בירידה, מכירת כרטיסים פחותה להופעה הקרבה או אפילו מצב רפואי שמשבית ומבשר רעות. חלקם לא הצליחו לשרוד את זה, חלקם שרדו כמו גדולים ואפילו יותר מזה."

להקות או קבוצות שהתפרקו מתאחדות לעיתים לאירוע קאמבק, שכאשר הוא מוצלח יכול להוביל להקמתן מחדש וחידוש פעילותן (למשל להקת כוורת, חבורת "זהו זה!", להקת ארווי מארגנטינה, להקת RBD ממקסיקו, להקת תיסלם, סאבלימינל והצל, להקת הדורבנים וכדומה).

בקוריאה הדרומית, משמעות המושג קאמבק היא פרסום מוזיקה חדשה של האמן ופעילויות הקידום הנלוות אליה, בדרך כלל כולל הופעות טלוויזיה והשתתפות בתוכניות טלוויזיה. כל מחזור פעילות קידום של האמן נקרא "קאמבק" גם כשהאמן המדובר לא יצא להפסקה.

== בפוליטיקה ==
פוליטיקאי יכול לצאת "למדבר הפוליטי" בעקבות ירידת קרנו בעיני הבוחרים (הפסד בבחירות, או אי-מעבר של אחוז החסימה כמו נפתלי בנט בבחירות לכנסת העשרים ואחת); או הוראה חוקית שמונעת ממנו להתמודד (למשל מאסרו של אריה דרעי, או החלטת ועדת כהן בעניין אריאל שרון). הקאמבק מתרחש כאשר הנסיבות הפוליטיות משתנות או לאחר תקופה בה משקם הפוליטיקאי את מעמדו הציבורי והוא יכול לשוב ואף להצליח לסחוף מחדש בוחרים.

== בספורט ==
קאמבק בספורט יכול להיות שובו של אתלט לפעילות והישגים לאחר פציעה או משבר אישי או שובה של קבוצה או נבחרת להישגים לאחר ירידת ליגה, למשל.

קאמבק יכול להתרחש גם במסגרת סדרת גמר בה קבוצה חוזרת מהפסד בשלב מוקדם לניצחון במשחק גומלין.

== בטכנולוגיה ==
מסיבות שונות, כגון נוסטלגיה או אופנה, יש והשוק, או חלקים מהציבור, מאמצים מחדש טכנולוגיה ותיקה שכבר נדחקה עקב שימוש בטכנולוגיה מודרנית יותר. כך למשל ניתן לציין את הקאמבק של תקליטי הויניל, לאחר שהוחלפו על ידי אמצעי השמעת מוזיקה אחרים.

== קישורים חיצוניים ==
* [https://haraayonot.com/idea/comeback/ הערך "קאמבק"] באנציקלופדיה של הרעיונות
* 
* 

==הערות שוליים==

קטגוריה:יחסי ציבור
קטגוריה:בידור
קטגוריה:מונחים בספורט
קטגוריה:סוציולוגיה פוליטית
פורוורד-סנטר

[[פטריק יואינג]]
פורוורד-סנטר (באנגלית: Forward–center) או ביגמן (bigman) היא עמדת כדורסל עבור שחקנים שמשחקים גם בעמדת הפורוורד וגם בעמדת הסנטר. בדרך כלל, המשמעות היא פאוור פורוורד וסנטר, מכיוון שאלו בדרך כלל שתי העמדות לשחקנים הגדולים ביותר בכל קבוצת כדורסל, ולכן לעיתים קרובות יותר חופפות זו לזו.

פורוורד-סנטר נכנס לז'רגון הכדורסל ככל שהמשחק התפתח והתמקצע יותר בשנות ה-60.

בדרך כלל, פורוורד-סנטר הוא פורוורד מוכשר שהגיע גם לשחק כסנטר בקבוצות שזקוקות לעזרה בעמדה זו. השחקן יכול להיות גם סנטר נמוך יחסית, למשל מתחת לגובה של 2.13 מטר ברמת ה-NBA, שהכישורים שלו מתאימים לעמדת פאוור פורוורד, במיוחד אם לקבוצה הזו יש סנטר טוב יותר. שחקן אחד כזה הוא מרקוס קמבי מניו יורק ניקס. גובהו הוא 211 ס"מ והוא בדרך כלל משחק כסנטר, אבל כששיחק בניקס מוקדם יותר בקריירה שלו, הוא שיחק בעיקר פאוור פורוורד כי לקבוצה שלו היה אחד הסנטרים הטהורים הטובים בליגה, פטריק יואינג, שגובהו היה 2.13 מטרים. יואינג עצמו שימש כפורוורד-סנטר בתחילת הקריירה שלו כדי להשלים את סנטר הניקס אז, ביל קרטרייט, שגובהו היה 2.16 מטר. חברו אגדת הניקס ויליס ריד הועבר לעמדת הפורוורד-סנטר כאשר הקבוצה רכשה את הסנטר וולט בלאמי ב-1965; ריד חזר לעמדה מס' 5 ב-1968 לאחר שהניקס העבירו את בלאמי לדטרויט פיסטונס בטרייד עבור דייב דבושר. רלף סמפסון, שגובהו היה 224&nbsp;ס"מ, היה פורוורד-סנטר בולט נוסף ששיחק כסנטר בשנת הרוקי שלו ב-1983. בשנת 1984, הוא עבר לעמדת הפאוור פורוורד כאשר באותה שנה נבחר בבחירה הראשונה בדראפט האקים אולאג'ואן, אף על פי שגובהו היה "רק" 2.13 מטרים. רוב הפורוורד-סנטרים נעים בין גובה של 2.06 מטרים ל-2.13.

פורוורד-סנטרים בולטים נוספים כוללים את קווין גארנט, טים דאנקן, פאו גאסול, כריס בוש, למרקוס אולדרידג', אנתוני דייוויס, אל הורפורד, באם אדבאיו ויאניס אדטוקומבו.

באירופה שיחקו בעמדה זו ניקולה וויצ'יץ', ויקטור אלכסנדר, יואניס בורוסיס ופאוליוס ינקונאס.

קטגוריה:מושגים בכדורסל
קטגוריה:עמדות בכדורסל
ילדי חולית (מיני-סדרה)

ילדי חולית (באנגלית: Children of Dune) היא מיני-סדרת טלוויזיה מסוגת המדע בדיוני. הסדרה מתבססת על הספרים משיח חולית וילדי חולית מאת פרנק הרברט, ומהווה סדרת המשך למיני-סדרה חולית. הסדרה שודרה בערוץ המדע בדיוני Syfy, בין 16 ל-26 במרץ 2003. הסדרה זכתה בפרס אמי לבידור בפריים טיים.

==תקציר העלילה==
העלילה מתרחשת 12 שנים לאחר אירועי הסדרה הקודמת. פול אטריידס הוא קיסר הגלקסיה אולם הוא נאלץ להתמודד עם שלל אתגרים. קנוניות חצר, שבטים דררים מורדים, מזימות של משפחת המלוכה הקודמת לחזור לשלטון. בנוסף על כך, הוא ואהובתו צ'אני לא מצליחים להביא ילד לעולם. צ'אני מגלה שהיא אינה יכולה ללדת מכיוון שהורעלה בידי אשתו החוקית של פול, הנסיכה אירולן. צ'אני מצליחה להתגבר על ההרעלה ולהיכנס להריון, אולם היא מתה כאשר היא יולדת תאומים. בן בשם לטו ובת בשם גאנימה. מרוב צער על מותה, פול יוצא אל המדבר הפתוח ולא נראה מאז.

אחותו של פול, עאליה, ממנה את עצמה כעוצרת עד שהתאומים יגיעו לבגרות. במטרה לבסס את שלטונה, היא מייסדת דת המבוססת על סגידה לדמותו של פול. בהדרגה מתברר שלטו ירש מאביו את יכולות הנבואה שלו והוא רואה חזיונות בהם הוא משוחח עם אביו. עאליה הולכת ומאבדת את שפיותה בהדרגה, ושלטונה נעשה רודני ופרנואידי יותר מיום ליום. פול וגאנימה מנסים למצוא דרך להביא מחדש שלום לגלקסיה.

==דמויות==
* פול אטריידס "מואד'יב" (אלק ניומן) – קיסר האימפריה. נעלם לאחר מותה של צ'אני, וחזר להופיע בדמותו של נביא עיוור.
* צ'אני (ברבורה קודטובה) - אהובתו של פול ואמם של לטו וגאנימה.
* לטו אטריידס השני (ג'יימס מק'אבוי) - בנו של פול, אחיה התאום של גאנימה. ניחן ביכולות נבואה כמו אביו.
* גאנימה אטריידס (ג'סיקה ברוקס) - בתו של פול, אחותו התאומה של לטו.
* עאליה אטריידס (דניאלה אמאביה) - אחותו של פול, משמשת כעוצרת עבור לטו וגאנימה. הולכת ומאבדת את שפיותה ככל שהעלילה מתקדמת.
* הנסיכה אירולן (ג'ולי קוקס) אשתו החוקית של פול. מגדלת את לטו וגאנימה אף על פי שהם אינם ילדיה.
* ליידי ג'סיקה (ססקיה ריבס) – אמם של פול ועאליה. מתנגדת שלטונה הרודני של בתה ומנסה להחזיר את השפיות לאימפריה.

== קישורים חיצוניים ==

קטגוריה:מיני-סדרות טלוויזיה
ריח של מכונית חדשה

החלל הפנימי של מכונית חדשה
ריח של מכונית חדשה הוא ריח שנובע משילוב של חומרים שנמצאים במכוניות, משאיות או אוטובוסים חדשים. חלק מהאנשים מתארים אותו כריח נעים, בעוד אחרים חוששים שהחומרים שגורמים לריח עלולים לגרום סיכון בריאותי.

==הרכב כימי==
הריח והגורמים לו שונים מעט בין סוגים שונים של מכוניות. רוב חלקה הפנימית של המכונית מורכב מחלקי פלסטיק המחוברים באמצעות דבקים ואטמים. חומרים דומים לאלו לעיתים יוצרים או מנדפים תרכובות אורגניות (VOC). לכן, לרוב מייחסים את האדים האלו לתערובת גזים נדיפים ומרככים,<ref></ref> אף על פי שבחלקי המכונית לחץ האדים שלהם מאוד נמוך, באופן שלא מאפשר להם לנדף VOC.<ref></ref>

במחקר מקיף שנערך על כ-200 מכוניות בארצות הברית במודל 2011–2012, נבדקו רמות של כימיקלים שונים, כגון תרכובות אורגנו-ברומיניות , תרכובות אורגנו-כלוריות ומתכות כבדות אשר התנדפו מחלקים שונים של הרכב כגון ההגה, לוח-המחוונים, משענות-היד והכיסאות.<ref></ref> במחקר הם דירגו את דגמי המכוניות על פי רמות הזיהום שהתגלו בהם.

מומלץ להשאיר מכוניות חדשות מאווררות בעת נסיעה, במיוחד לאורך הקיץ. בניתוח שבוצע ב-1995 ובדק את האוויר הבוקע ממכונית לינוקולן קונטיננטל , נמצאו למעלה מחמישים תרכובות אורגניות נדיפות, שזוהו ככאלו המגיעות ממקורות של תרכובות ניקוי, חומרי סיכה, צבע, שטיחים, עור, פוליוויניל כלוריד, דבק לטקס, אדי בנזין ואדי עשן. ניתוח שבוצע חודשיים מאוחר יותר העיד על פיחות ניכר בחומרי הגלם הללו. החוקרים מצאו כי הרעילות הפוטנציאלית של רבים מהחומרים הללו עלולה להוות סכנה לבריאות האדם.

שיעור התרכובות האורגניות הנדיפות הכולל עשוי להגיע ל-7,500 מיקרוגרמים למטר מעוקב. במחקר שנערך על ארבעה כלי רכב, זוהו יותר משישים תרכובות כימיות שונות בתוך הרכבים. הריכוז של התרכובות הללו בחלל המכונית פוחת בשיעור של כ-90% תוך שלושה שבועות.

במספר מקרים, הריח נוצר בשל תקלה בתהליך הייצור. על פי מסמכים רשמיים של חברת הרכבים בנטלי, "ריח רע" במכוניות של בנטלי מתוצרת 1999–2002 אותר במעכב קורוזיה ברכב.<ref></ref> בתרבויות מסוימות, ריח של מכונית חדשה לא נחשב כדבר חיובי ונעשים מאמצים ממוקדים בתהליך הייצור על מנת לצמצם את הריח.<ref></ref>

== סכנות בריאותיות==
מחקר שנערך במשך שנתיים,<ref></ref> ופורסם ב-2001 על ידי CSIRO (הארגון של קהיליית המחקר המדעית והתעשייתית) באוסטרליה מצא מספר בעיות בריאותיות הקשורות לכימיקלים הללו. מדען המחקר של CSIRO, ד"ר סטיבן בראון, דיווח על דו"חות אנקדוטליים של אי-התמצאות, כאב ראש וגירוי אצל כמה נהגים של מכוניות חדשות. הוא מדד רמות זיהום במכוניות חדשות שהיו מספיקות כדי לגרום להשפעות דומות תוך דקות בניסויים מבוקרים על ידי חוקרים אחרים. כימיקלים אשר נמצאו במכוניות כללו בנזן מסרטן, שני חומרים מסרטנים אפשריים אחרים, ציקלוהקסאנון וסטירן, ומספר של כימיקלים רעילים אחרים.

מחקר עדכני יותר שנערך ביפן, גילה שרמת התרכובות האורגניות הנדיפות בוואן חדש הייתה גבוהה פי 35 מהמותר יום לאחר שהרכב נמסר לבעליו. תוך ארבעה חודשים הרמות ירדו מתחת לקו האדום, אך הן שבו ועלו בחודשי הקיץ.
נדרשו שלוש שנים עד שהמצב התקבע ברמות המתאימות לתקן. משרד הבריאות היפני קבע את התקן בתגובה למקרים של אנשים שלקו בתסמונת הבניין החולה.<ref></ref> מאמר של דיילי טלגרף על המחקר תיאר את ההנאה מריח של מכונית חדשה כ"קרובה להסנפת דבק".<ref></ref>

עם זאת, מחקר אחר הראה רעילות מועטה בריחות של כלי רכב חדשים.<ref></ref>

==הערות שוליים==

קטגוריה:ריח
קטגוריה:זיהום אוויר
הפיגוע בטיילת בנתניה (מרץ 2002)

הפיגוע בטיילת בנתניה (מרץ 2002) הוא פיגוע ירי שאירע במוצאי שבת, כ"ו אדר ה'תשס"ב, 9 במרץ 2002 בטיילת בנתניה. בפיגוע נהרג ישראל יחיא בן ה-27, והתינוקת אביה מלכה בת ה-9 חודשים, ומעל 50 נפצעו, מהם כמה פצועים קשה. הפיגוע הוא אחד מפיגועי מרץ השחור של האינתיפאדה השנייה, שהובילו למבצע חומת מגן.

== רקע ==

באוקטובר 2000 פרצה האינתיפאדה השנייה, שהתעצמה בשנת 2002. השיא הגיע בחודש מרץ, שבו נהרגו מעל 100 ישראלים בפיגועים שונים במהלך החודש, ששיאם הוא הפיגוע במלון פארק. בשל ריבוי הפיגועים שאירעו באותו חודש הוא כונה 'מרץ השחור', והוא היווה למעשה את העילה ליציאה למבצע חומת מגן. הפיגוע בנתניה הוא אחד הפיגועים שאירעו באותו החודש.

== הפיגוע ==
סמוך לשעה 20:30 הגיעו לנתניה שני המחבלים שאדי עלי נג'מי, ממחנה אל-עין שבאזור שכם, וסעיד אל-בטא, ממחנה הפליטים עסכר שבשכם, שניהם אנשי הזרוע הצבאית של פת"ח. הם הגיעו במכונית פונטיאק שחורה גנובה, עם לוחיות זיהוי ישראליות. הם החנו את הרכב בחניה של מלון ג'רמי, בסמוך לטיילת נתניה, יצאו מהמכונית והחלו לירות לכל עבר. בשלב מסוים זרקו רימון לעבר מלון "ג'רמי". איש מהאזרחים לא היה חמוש ולא השיב אש. שוטרי יחידת "אלמוג" של משמר הגבול הוזעקו למקום. המחבלים המשיכו בינתיים ללכת לכיוון מלון "בלו-וייס", והמשיכו לירות לעבר עוברי אורח ובתי המלון ברחוב. בהמשך השוטרים נכנסו ללובי של מלון "בלו-וייס" וניהלו קרב המחבלים, שנהרגו במרחק של כ-500 מטר מהמקום בו פתחו במסע הרצח.

כתוצאה מהירי התינוקת אביה מלכה בת ה-9 חודשים נפצעה קשה והובהלה לבית החולים לניאדו בעיר מבלי שזהות הוריה נודעה בשלב זה. בהמשך הועברה לבית החולים שניידר בפתח תקווה, ושם נפטרה מפצעיה. כמו כן מעל 50 נפצעו, בהם שלושה באורח קשה. אזרח נוסף, ישראל יחיא בן 27 תושב בני ברק, נהרג אף הוא מהירי, אך לא התברר אם נהרג כתוצאה מירי המחבלים או כתוצאה מירי שגוי של השוטרים שסברו שהוא אחד מהמחבלים.

כוחות הביטחון קיבלו הייתה התרעה על פיגוע שמתוכנן באזור השרון, וכשעה לפני הפיגוע נפרסו כוחות משטרה גדולים בערים באזור השרון.

== לאחר הפיגוע ==
כשעה לאחר הפיגוע הודיעו גדודי חללי אל אקצה, הזרוע הצבאית של הפת"ח, כי אנשיהם ביצעו את הפיגוע הירי בנתניה.

== ראו גם ==
* הפיגוע במלון פארק
* הפיגוע בנתניה (מרץ 2001)

== קישורים חיצוניים ==
* 
* 
* 

== הערות שוליים ==

קטגוריה:האינתיפאדה השנייה
קטגוריה:טרור פלסטיני
קטגוריה:ישראל: פיגועי ירי
טיילת
קטגוריה:פיגועים באינתיפאדה השנייה
טיילת נתניה
קטגוריה:רצח ילדים באינתיפאדה השנייה
משמר המולדת הנורווגי

משמר המולדת הנורווגי (בנורווגית: Heimevernet, או בקיצור HV) הוא זרוע מיוחדת בתוך הכוחות המזוינים של נורווגיה. תפקידו העיקרי להגן על שטחה של נורווגיה עצמה, אולם הוא לוקח חלק גם במשימות בינלאומיות שונות. במשמר משרתים אנשי חובה לצד מתנדבים, אולם השירות מחוץ לנורווגיה הוא על בסיס התנדבותי בלבד.

==ארגון==
במשמר משרתים 40,000 גברים ונשים. חלקם על בסיס התנדבותי וחלקם על בסיס גיוס חובה. חיילי המשמר מחולקים ל-11 "מחוזות" שונים, שבעצמם מתחלקים ליחידות נפרדות לפי המחוזות של נורווגיה. מפקדי המחוזות כפופים למפקדה הראשית באוסלו, אולם נהנים מעצמאות רבה. מפקדי המחוז אחראים על שיתוף הפעולה של כוחות המשמר מול הרשויות האזרחיות וכוחות המשטרה המקומיים. החל משנת 2005 פועל בתוך המשמר כוח מיוחד המכונה "כוח התגובה המהירה" (Innsatsstyrke). הכוח כולל 3,000 אשר נבחרים בקפידה ומאומנים להגיב במהירות לפעולות טרור ואיומים מיידיים אחרים.

==קישורים חיצוניים==

* 
* [https://www.forsvaret.no/en/organisation/home-guard מידע על המשמר] באתר הצבא הנורווגי

קטגוריה:הכוחות המזוינים של נורווגיה
Everybody Else Is Doing It, So Why Can't We?

Everybody Else Is Doing It, So Why Can't We? (בתרגום חופשי לעברית: "כולם עושים זאת, אז למה אנחנו לא יכולים?") הוא אלבום האולפן הראשון של הקרנבריז, אשר יצא לאור ב-1 במרץ 1993. מתוך האלבום שוחררו כסינגלים השירים Dreams ו-Linger.

== רקע ==
האלבום הוקלט באולפן ווינדמיל ליין בדבלין הופק על ידי סטיבן סטריט. כל החומרים לאלבום נכתבו על ידי הסולנית דולורס או'ריורדן והגיטריסט נואל הוגאן.

אלבום יצא אור ב-1 במרץ 1993 והגיע למקום הראשון במצעד הבריטי והאירי. כמו כן, הגיע האלבום למקום ה-50 ברשימת האלבומים הנמכרים ביותר באוסטרליה לשנת 1995.

== רשימת שירים ==
כל הרצועות הולחנו על ידי דולורס או'ריורדן ונואל הוגאן מלבד רצועות 5, 10 ו-11 אשר הולחנו על ידי או'ריורדן לבדה.

# "I Still Do" - 3:17
# " Dreams " - 4:32
# "Sunday" - 3:30
# "Pretty" - 2:16
# "Walzing Back" - 3:38
# "Not Sorry" - 4:20
# " Linger " - 4:34
# "Wanted" - 2:07
# "Still Can't..." - 3:40
# "I Will Always" - 2:42
# "How?" - 2:51
# "Put Me Down" - 3:33

רצועות שנוספו בהוצאה המחודשת של האלבום בשנת 2002:
# Reason - 2:02
# Them - 3:42
# "What You Were" - 3:41
# "Liar" - 2:22
# "Pretty (Pret a Porter Movie Remix)" – 3:41
# "How? (Redical Mix)" - 2:58

== קישורים חיצוניים ==

== הערות שוליים ==

קטגוריה:אלבומי בכורה מ-1993
קטגוריה:אלבומי חברת איילנד רקורדס
אליסבת גיפסטאד מיקלסן

אליסבת גיפסטאד מיקלסן (בנורווגית: Elisabeth Gifstad Michelsen; נולדה ב-1970) היא גנרל מאיור בצבא נורווגיה אשר שימשה כמפקדת משמר המולדת הנורווגי בין השנים 2019-2023, וכיום מכהנת כמפקדת המחלקה לתרבות מקצועית ואחריות חברתית.

==ביוגרפיה==
מיקלסן נולדה ב-1970 בעיר ראנה. ב-1992 היא התגייסה לצבא נורווגיה ושירתה באפגניסטן ובעיראק. בין 2012–2015 שימשה כמפקדת גדוד, ובין 2018–2019 למדה במכללת המלחמה של צבא ארצות הברית. ב-1 בנובמבר 2019 הועלתה לדרגת גנרל מאיור ומונתה למפקדת משמר המולדת הנורווגי. במהלך דצמבר 2020, פיקדה על כוחות משמר המולדת שסייעו לכוחות המשטרה לטפל בנזקי המפולת בירדום. על כך עוטרה בעיטור גבורה. ב-11 באפריל 2023, היא מונתה למפקדת המחלקה לתרבות מקצועית ואחריות חברתית - יחידה חדשה המטפלת במקרים של בריונות והטרדה מינית בתוך הצבא הנורווגי.

==קישורים חיצוניים==
* [https://www.forsvaret.no/om-forsvaret/organisasjon/organisasjonskart/michelsen-elisabeth-gifstad/CV-Elisabeth_Michelsen-NO.pdf/_/attachment/inline/10b62b88-fde1-42c1-9cc3-8eaf7726a41e:cde3d11e5b755508c46b72e2d3ceb6f6951d5461/CV-Elisabeth_Michelsen-NO.pdf קורות חיים] באתר הצבא הנורווגי
* [https://www.instagram.com/elisabeth_g_michelsen/ אליסבת גיפסטאד מיקלסן באינסטגרם]

==הערות שוליים==

קטגוריה:גנרלים נורווגים
קטגוריה:גנרליות
קטגוריה:נורווגים שנולדו ב-1970
קטגוריה:נורווגיות שנולדו ב-1970
חזון טנוגדלוס

חזון טנוגדלוס (לטינית: Visio Tnugdali) הוא טקסט דתי נוצרי מהמאה ה-12, בו מסופר על חזונו של האביר האירי טנוגדלוס (שלעיתים מכונה גם טונדולוס, טונדלוס או טונדל), שמשמעות שמו באירית עתיקה היא "רצון גבורה" או "גבורה עזה". טקסט זה נמנה עם אחד מהטקסטים האסכטולוגיים הפופולריים ביותר בימי הביניים, והוא תורגם מלטינית ל-15 שפות עד המאה ה-15, כולל לנורדית עתיקה על ידי המלך הוקון הרביעי.

הסיפור מתרחש בעיר קורק שבאירלנד בשנת 1148. מסופר בו על האביר טנוגדלוס, שחוזר ממסע ציד ומארגן משתה חגיגי. ברגע שהוא שולח את ידו אל הלחם שעל השולחן (שידוע כאחד מסמליו של ישו), הוא מאבד את הכרתו לשלושה ימים, במהלכם מסייר איתו מלאך בגן העדן ובגיהנום. טנוגדלוס נחשף לפורגטוריום ולעונשיהם הקשים של החוטאים.

המלאך דורש מטנוגדלוס לספר את אשר ראה לאנשים סביבו, ולאחר שמתעורר מהתרדמת, הוא שב לחיות חיים צנועים ולבסוף מגיע לגן העדן.

==קישורים חיצוניים==

קטגוריה:אפוקליפסה
קטגוריה:נצרות
קטגוריה:אסכטולוגיה נוצרית